32001D0819
L 307/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 ноември 2001 година
за изменение на Решение 98/695/ЕО относно определяне на специални условия за внос на рибни продукти и продукти от аквакултури с произход от Мексико
(нотифицирано под номер С(2001) 3694)
(текст от значение за ЕИП)
(2001/819/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти (1), последно изменена с Директива 97/79/ЕО (2), и по-специално член 11, параграф 5 от нея,
като има предвид, че:
(1)
Член 1 от Решение 98/695/ЕО на Комисията от 24 ноември 1998 г. относно определяне на специални условия за внос на рибни продукти и продукти от аквакултури с произход от Мексико (3) посочва, че „Dirección General de Calidad Sanitaria de Bienes y Servicios (DGCSBS) de la Secretaría de Salud“ е компетентният орган в Мексико, който проверява и удостоверява съответствието на рибните продукти и продуктите от аквакултури с изискванията на Директива 91/493/ЕИО.
(2)
Вследствие на извършеното преструктуриране на мексиканската администрация компетентният орган за издаване на здравни сертификати за рибни продукти е заменен с „Dirección General de Control Sanitario de Productos y Servicios (DGCSPS) de la Secretaría de Salud“. Този нов орган е в състояние да контролира ефективно прилагането на действащото законодателство. Поради това е необходимо да се смени името на компетентния орган, посочен в Решение 98/695/ЕО на Комисията, както и на образеца на здравния сертификат, включен в приложение А към въпросното решение.
(3)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 98/695/ЕО се изменя, както следва:
1.
Член 1 се заменя със следния текст:
„Член 1
„Dirección General de Control Sanitario de Productos y Servicios (DGCSPS) de la Secretaría de Salud“ е компетентният орган в Мексико, който проверява и удостоверява съответствието на рибните продукти и продуктите от аквакултури с изискванията на Директива 91/493/ЕИО.“
2.
Член 3, точка 2 се заменя със следния текст:
„2. Сертификатите трябва да носят името, длъжността и подписа на представителя на DGCSPS, както и официалния печат на DGCSPS в цвят, различен от цвета на останалия текст.“
3.
Приложение А се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 22 ноември 2001 година.